
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 8T/80/2025 8725011113 30. 01. 2026 JUDr. Richard Bureš ECLI:SK:OSPP:2026:8725011113.2
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudca JUDr. Richard Bureš, vydáva podľa § 353 ods. 1 Trestného poriadku v spojení s § 241 ods. 1 písm. j) Trestného poriadku trestnýrozkaz: rozhodol: Obvinený A. B., nar. XX.XX.XXXX v C., trvale bytom A. C., D. C., prechodne bytom bez prihlásenia Hranovnica, E. XXX, D. C., je vinný, že dňa 20.11.2024 v čase o 13.15 hod. bol vykázaný zo spoločného obydlia v zmysle ustanovenia § 27a odsek 1 zákona č. 171/1993 Z. z. o Policajnom zbore a to z drevenej chatrče bez súpisného čísla v obci E., E. F., D. C., pretože sa dopustil priestupku proti občianskemu spolunažívaniu podľa § 49 odsek 1 písmeno d), písmeno e) zákona č. 372/1990 Zb. o priestupkoch, za čo mu bola rozhodnutím KR PZ Prešov v blokovom konaní číslo bloku L 1447607, L 1447608 zo dňa 20.11.2024, právoplatným toho istého dňa, uložená bloková pokuta vo výške 20,- Eur a zároveň prevzal potvrdenie o vykázaní zo spoločného obydlia sp. zn. ORPZ-PP-OPP8-35-009/2024, toto vykázanie nerešpektoval a dňa 22.11.2024 vo večerných hodinách vošiel do drevenej chatrče, z ktorej bol vykázaný, kde zotrval do 08.00 hod. dňa 23.11.2024, kedy začal vulgárne nadávať svojej manželke G. B., čím sa dopustil priestupku proti občianskemu spolunažívaniu podľa § 49 odsek 1 písmeno e) zákona č. 372/1990 Zb. o priestupkoch a priestupku proti verejnému poriadku podľa § 47 odsek 1 písmeno a) zákona č. 372/1990 Zb. o priestupkoch, za čo mu bol rozkazom o uložení sankcie za priestupok Okresného úradu C., odboru všeobecnej vnútornej správy sp. zn. OU-PP-OWS-2024/032222-3 a sp. zn. OUPP-OWS-2024/032220-3 zo dňa 09.12.2024, právoplatným dňa 27.12.2024 uložená pokuta vo výške 130,- Eur a dňa 24.11.2024 v čase o 05.50 hod. počas vykonania kontroly dodržiavania vykázania zo spoločného obydlia bol A. B. opätovne nájdený v drevenej chatrči, z ktorej bol vykázaný, čím svojím konaním maril výkon rozhodnutia policajného orgánu tým, že sa dopustil závažného a opakovaného konania, aby zmaril vykázanie zo spoločného obydlia vydané podľa ustanovenia § 27a odsek 1 zákona č. 171/1993 Z. z. o Policajnom zbore, teda maril výkon rozhodnutia iného orgánu verejnej moci tým, že sa dopustil závažného a opakovaného konania, aby zmaril vykázanie zo spoločného obydlia vydané podľa osobitného predpisu, čím spáchal
prečin marenia výkonu úradného rozhodnutia podľa § 348 ods. 1 písm. h) Trestného zákona č. 300/2005 Z. z. v znení neskorších predpisov a za to mu u k l a d á : Podľa § 348 ods. 1 Trestného zákona s použitím § 36 písm. l), § 37 písm. m), § 38 ods. 2 Trestného zákona a podľa § 42 ods. 2 Trestného zákona s ú h r n n ý trest odňatia slobody v trvaní 9 (deväť) mesiacov nepodmienečne. Podľa § 48 ods. 2 písm. b) Trestného zákona na výkon trestu ho z a r a ď u j e do ústavu na výkon trestu odňatia slobody so stredným stupňom stráženia. Podľa § 42 ods. 2 Trestného zákona z r u š u j e výrok o treste z trestného rozkazu Okresného súdu Poprad č. k. 0T/10/2025 z 11.02.2025, ktorým bol uznaný za vinného z prečinu podľa § 348 ods. 1 písm. h) Trestného zákona a bol mu uložený trest odňatia slobody v trvaní 6 (šesť) mesiacov nepodmienečne so zaradením na jeho výkon do ústavu na výkon trestu odňatia slobody so stredným stupňom stráženia, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili svoj podklad. maril výkon rozhodnutia iného orgánu verejnej moci tým, že sa dopustil závažného a opakovaného konania, aby zmaril vykázanie zo spoločného obydlia vydané podľa osobitného predpisu, Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor, môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na civilný proces, prípadne na konanie pred iným príslušným orgánom. Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Vzatie odporu späť, ak niet prekážok, vezme samosudca uznesením na vedomie. Trestný rozkaz sa stane právoplatným, aj vykonateľným, ak - odpor nebol podaný, uplynutím lehoty na podanie odporu, - odpor bol vzatý späť, dňom jeho späťvzatia.

